મને જે જે સ્ત્રી શક્તિઓએ ચાહ્યો છે . તેમાંનીથોડીક સ્ત્રી શક્તિઓ વિષે લખીશ . સૌ પ્રથમ મારી મા વીશે લખીશ . દીકરા તો દરેક માયુંને વ્હાલા હોય છે . હું બે એક વરસની ઉંમરનો હઈશ ત્યારે કે એના પહેલા મને કોઈ ચુંબન કરે એ જરાય ગમતું નહિ .અને એવીજ રીતે મને ઘરેણા પહેરવાં પણ ગમતાં નહીં હું જ્યારે ઊંઘી ગયો હોઉં ત્યારે મારી માં ધરાઈને ચુંબન કરી લેતી , એક વખત હું પથારીમાં આંખો બંધ કરીને પડ્યો હતો . હું ઊંઘી ગયો છું કે જાગું છું . એ જોવા માટે મારી મોટી બેનને મારી માએ મોકલી . હું ખરેખર ઊંઘી ગયો છું કે ફક્ત આંખો બંધ કરીને પડ્યો છું .એ જોવા મારી બેને માથું નમાવ્યું .અને મેં થપ્પડ ઠોકી દીધી . . આ પ્રસંગ મને યાદ છે .પણ મારી માં મોતીનું તોરણ થાળીમાં મોતી ભરીને બનાવતી હતી આ મોતી ભરેલ થાળી ને મેં લાત મારીને ઓસરીમાં મોતીને વેરન છેરણ કરી નાખેલા . છતાં મારી માએ મને કશું કીધેલું નહિ મારી બેને કીધેલું કે તે ગગાને બહુ ચાગલો રાખ્યો છે . એક થપ્પડ ઠોકી દેતી હોયતો ? આ વખતે હું બહુ નાની ઉંમરનો દોઢ કે બે વરસનો હઈશ . મારીમાં જવાબ આપતિકે ઈતો મારો કનૈયો છે બાળ લીલા કરે છે .આ વાત મેં સાંભળેલી છે . આ તોરણ મેં મારા રશિયન પત્ની વાળા પૌત્રને એક વરસ પહેલા આપી દીધું છે .